**Cvičenie č. 58**

Pospájaj čiarou noty s názvami nôt, ktoré k nim patria.

**Cvičenie č. 59**

Dopíš za predznamenania noty celej hodnoty (s prázdnym bruškom a bez nožičky) Pomôckou ti bude tiež samotné predznamenanie (miesto, kde je napísané bude patriť tiež note)

**Cvičenie č. 60**

Bodka za notou nám predlžuje notu o polovicu jej hodnoty. To znamená, že keď počítame polovú notu na dve doby, tak polovica z dvoch je jeden. Túto rozdelenú polovú notu s hodnotou jedna doba potom prirátame k samotnej polovej note a vyjde nám 2 + 1 = 3 doby.

**Cvičenie č. 61**

V tomto cvičení treba doplniť taktové čiary. Musíte si najprv uvedomiť, do koľkých si počítame. Hovorí nám o tom vrchné číslo (3) na začiatku cvičenia. Spodné číslo (4) nám hovorí o tom, akú hodnotu má jedna doba. V našom prípade štvrťovú. Preto číslo 4. Počet taktov, ktoré treba doplniť v cvičení je 7.

**Cvičenie č.62**

Zahrajte sa na učiteľov. Zakrúžkujte iba tie noty, ktoré sú napísané správne. Pomôcka: v cvičení sú 4 chyby. Na spodku riadku zasa treba doplniť názvy nôt. Pomôcka: Pozor! Noty sú písané v basovom kľúči! Spomeňte si na cvičenie č. 57

**Cvičenie č. 63**

O bodke za notou sme si hovorili už v cvičení č.60. Pozrite sa tam a zopakujte si, čo ste sa naučili o bodke za notou a na koľko ju počítame. Spolu vám to musí vyjsť jeden a pol doby. Počítať si to budete spôsobom „pr-vá-dru“ , to znamená na 3 osminové noty, ako to máte znázornené v tomto cvičení.

**Cvičenie č. 64**

Doplňte taktové čiary. Do koľko si máte počítať? Pozrite na začiatok riadku. Pomôcka: Celkovo treba doplniť 5 taktových čiar. Viete kde?

*Keď budete mať všetky tieto cvičenia hotové, odfoťte ich, alebo oskenujte a zašlite ich na moju mailovú adresu:* *michal.janiga@zuspmb.sk* *Pokiaľ máte cvičenia vo svojom pracovnom zošite, nemusíte ich tlačiť, môžete ich vypĺňať rovno v týchto zošitoch.*